PATVIRTINTA

Palangos miesto socialinių paslaugų centro direktoriaus

2020 m. lapkričio 13 d. įsakymo Nr. V1-248

**PALANGOS MIESTO SOCIALINIŲ PASLAUGŲ CENTRO DIENOS SOCIALINĖS GLOBOS PASLAUGŲ GAVĖJŲ ĮTRAUKIMO Į PASLAUGŲ PLANAVIMĄ, TEIKIMĄ IR VERTINIMĄ POLITIKOS IR PROCEDŪROS APRAŠAS**

1. Palangos miesto socialinių paslaugų centras (toliau – Centras) siekia sudaryti galimybę visiems paslaugų gavėjams aktyviai dalyvauti veiklos planavime, numatytų veiklų ir priemonių įgyvendinime, veiklos rezultatų vertinime, siekiant formuoti ir stiprinti jų dalyvavimo galias/gebėjimus.
2. Centras užtikrina paslaugų gavėjų teisių atstovavimą, kad sudarytų lygias galimybes paslaugų gavėjams ir skatintų jų dalyvavimą paslaugų planavime, teikime ir jų vertinime.
3. Centro darbuotojai reaguoja ir vertina paslaugų gavėjų indėlį, nuomonę, požiūrius, įtraukiant paslaugų gavėjus į aktyvų sprendimų priėmimą paslaugų teikimo komandoje, siekdami paslaugų gavėjų lygiateisio dalyvavimo ir integravimo.
4. Centro dienos socialinės globos paslaugų gavėjai dalyvauja metinio individualaus socialinės globos plano sudaryme.
5. Centro dienos socialinės globos paslaugų gavėjai ar/ir jų atstovai, dalyvauja ir teikia pasiūlymus planuojant veiklas, kurios skatintų jų saviraišką, asmeninį tobulėjimą, integraciją į visuomenę.
6. Dienos socialinės globos paslaugų gavėjų Tarybos atstovai – kiekvieno mėnesio paskutinį trečiadienį organizuoja Tarybos susirinkimą su Centro vadovu, administracija, darbuotojais. Visi Centro dienos socialinės globos paslaugų gavėjų Tarybos susirinkimai protokoluojami, pasiūlymai surašomi protokole.
7. Dienos socialinės globos paslaugų gavėjai, jų artimieji, teikia pasiūlymus ir papildymus (jei tokių turi) susijusius su neįgaliųjų teisėmis, pareigomis. Pasiūlymus teikia susirinkimų metu, dalyvaudami periodinėje paslaugų teikimo kokybės vertinime, pildydami klausimyną.
8. Kuriant įstaigos teisių chartiją, pastebėjimus, pasiūlymus teikia ir dienos socialinės globos paslaugų gavėjai.
9. Skatinama prisiimti sprendimų atsakomybę.
10. Socialinės globos paslaugų gavėjai žino skundų valdymo procedūras ir gali patys dalyvauti skundų sprendime, jei tai susiję su jų gyvenimo kokybe ar teikiamomis paslaugomis.
11. Paslaugų gavėjai supažindinami su Centro etikos kodeksu, teikia pasiūlymus.
12. Paslaugų gavėjų dalyvavimas, pasiūlymų teikimai bei vertinimai protokoluojami susirinkimų metu.

**PALANGOS MIESTO SOCIALINIŲ PASLAUGŲ CENTRO DIENOS SOCIALINĖS GLOBOS PASLAUGŲ GAVĖJŲ DALYVAVIMO PASLAUGŲ PLANAVIME, TEIKIME, VERTINIME ĮTRAUKIMO PROCEDŪROS**

|  |  |  |  |  |
| --- | --- | --- | --- | --- |
| **Eil. Nr.** | **Veiklos laikas** | **Veikla** | **Numatomas rezultatas** | **Atsakingi asmenys** |
|  | Kartą per mėnesį | Bendras Centro paslaugų gavėjų, Tarybos, administracijos, darbuotojų susirinkimas. | Informavimas, bendradarbiavimas, problemų identifikavimas ir sprendimas. | Centro paslaugų gavėjų Taryba, Centro vadovas, padalinio socialiniai darbuotojai |
|  | Kartą per mėnesį | Paslaugų gavėjų Tarybos susirinkimas | Einamųjų klausimų svarstymas, pasiūlymų įvardijimas, problemų iškėlimas. | Paslaugų gavėjų Taryba. |
|  | Du kartus metuose | Suaugusių asmenų su negalią poreikių vertinimas. | Poreikių įsivertinimas, savarankiškumo lygio nustatymas. Įgūdžių stiprinimo plano sudarymas, kuris pažymimas asmens ISGP plane. | Socialiniai darbuotojai, psichologas, kineziterapiautas, slaugytoja. |
|  | Du kartus metuose | Dalyvavimas individualių socialinės globos planų sudaryme | Aptariami praėjusių metų rezultatai, įvertinami gebėjimai, išskiriamos sritys, kuriose reikalinga pagalba arba nuolatinė priežiūra. Skatinamas savarankiškumas. | Socialiniai darbuotojai, psichologas, kineziterapiautas, slaugytoja. |
|  | Visus metus | Skundų, pasiūlymų teikimas remiantis Centro nustatyta tvarka. | Pasiūlymai, skundai, pastabos padeda stiprinti, papildyti veiklos sritis gyvenimo kokybės gerinimui, paslaugos kokybės gerinimui. | Administracija,  socialiniai darbuotojai. |
|  | Visus metus | Paslaugų gavėjai, jų artimieji, teikia pasiūlymus Centro direktoriui, socialiniams darbuotojams, socialinių darbuotojų padėjėjams, slaugytojai. | Gerina bendradarbiavimą, komunikaciją, padeda individualizuoti paslaugą. | Centro dienos socialinės globos paslaugų gavėjai, darbuotojai. |
|  | Kartą metuose | Dalyvauja anoniminėse apklausose apie gyvenimo kokybę, Centro teikiamas paslaugas. | Apibendrinti duomenys leidžia nustatyti Centro socialinių paslaugų gavėjų poreikius, lūkesčius, paslaugų vertinimą, išskirti tobulintinas sritis. | Socialiniai darbuotojai, Centro administracija. |
|  | Kartą metuose | Centro paslaugų gavėjai įsitraukia į padalinio metinio veiklos plano kūrimą. | Teikia pasiūlymus. | Socialiniai darbuotojai, Centro dienos socialinės globos paslaugų gavėjai. |
|  | Visus metus | Centro paslaugų gavėjai įsitraukia į renginių organizavimą, vedimą. | Bendradarbiavimas, komunikavimas, gebėjimas išsakyti savo nuomonę, prisiimti atsakomybę, integracija. | Socialiniai darbuotojai, Centro dienos socialinės globos paslaugų gavėjai. |